УФ-м и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев О. Е., КъБР-м и Iэтащхьэ КIуэкIуэ Ю. А., Ингуш Республикэм и Iэтащхьэ Евкуров Ю.-Б. сымэ лэжьыгъэ IуэхукIэ Санкт-Петербург щыIащ
Лэжьыгъэ IуэхукIэ иджыблагъэ Санкт-Петербург щыIащ Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ округым щыIэ Белавенцев Олег, Къэбэрдей-Балъкъэрым и Iэтащхьэ КIуэкIуэ Юрий, Ингуш Республикэм и Iэтащхьэ Евкуров Юнус-Бек сымэ.
Дзэ-тенджыз политехническэ институтым щыкIуам ахэр яхуэзащ а еджапIэм и унафэщIхэм, егъэджакIуэхэм, курсантхэм. ЗэIущIэм щытепсэлъыхьащ Кавказ Ищхъэрэм и щIыналъэхэм щыщ щIалэгъуа- лэу нэхъыбэ вузым щIэтIысхьэн папщIэ зэфIагъэкIыпхъэхэм. Къэбэрдей-Балъкъэрым щыщу абы щеджэ щIалэхэм ди республикэм и Iэтащхьэр щыгъуазэ ящIащ езыхэм я Iуэхур зэрекIуэкIым.
А махуэ дыдэм Кавказ Ищхъэрэ федеральнэ окру-гым икIа лIыкIуэхэр хэтащ Санкт-Петербург дэт Тенджыз зэгухьэныгъэр къызэрызэрагъэпэщрэ илъэси 108-рэ зэрырикъум теухуа гуфIэгъуэм.
КъБР-м и Iэтащхьэмрэ
Правительствэмрэ я пресс-IуэхущIапIэ.
